Euforija u Zagrebu: Rasprodan sjever dolje, stiže 30.000 ljudi!

Kulisa Maksimira za otvaranje Lige prvaka protiv Atalante u srijedu od 21 sat bit će veličanstvena. Sprema se koreografija na sjevernoj tribini, a ostale su još samo ulaznice za njen gornji dio

<p>Donja zapadna tribina rasprodana je manje od pola sata od početka prodaje ulaznica, isti dan razgrabljena je i istočna, idući dan i gornja zapadna tribina, a dan uoči utakmice <strong>Dinama</strong> i <strong>Atalante</strong> (srijeda, 21 sat) planule su ulaznice i za najglasniji sektor Maksimira.</p><p>Hrvatski prvak izvijestio je u utorak ujutro kako su rasprodane sve ulaznice za tribinu sjever dolje, s koje tradicionalno navijaju Bad Blue Boysi. Tako je u prodaji ostalo još samo nekoliko tisuća ulaznica na gornjoj sjevernoj tribini. Upravo na sjevernoj tribini, kako doznajemo, sprema se i posebna koreografija.</p><p>"Modri" će u prvom nastupu u ovosezonskoj Ligi prvaka opet imati sjajnu podršku, a imat će je i Atalanta, koja debitira u elitnom natjecanju, jer je dolazak u Zagreb najavilo više od 35 autobusa navijača talijanskog kluba - sveukupno oko <strong>3000 navijača</strong> iz Bergama napunit će jug.</p><p>Na Maksimiru bi se tako trebalo skupiti oko 30.000 ljudi, koliko ih je bilo i u prvoj utakmici osmine finala Europske lige protiv Benfice prošle sezone, kad su "modri" slavili 1-0 golom <strong>Brune Petkovića</strong> iz penala.</p><p>Ako nemate karte, a htjeli biste na utakmicu, možete je kupiti na blagajnama kraj stadiona Maksimir u utorak do 19 sati za 120 kuna i u srijedu od 11 sati do 21.45 (do kraja prvog poluvremena) za 150 kuna. Ulaznice su dostupne i <a href="https://www.ulaznice.hr/gnkdinamo/ctl_evt.jsp?act=prostor&t=9&p=2196&a=1" target="_blank">putem interneta</a>.</p>